হ্যাঁ, তাঁকে অনেকেই সম্মান করত, এর মধ্যে অনেকে তাঁর ছাত্রও ছিল, আবার ছাত্র ছাড়াও অনেকে তাঁকে সমীহ করত। প্রফেসর মোজাফফর আহমেদ চৌধুরী প্রফেসর রাজ্জাকের পায়ে হাত দিয়ে সালাম করতেন। ওপর মহলে তাঁর খুব প্রভাবও ছিল, সুনামও ছিল। যেই জন্য তিনি এত দূর যেতে পেরেছিলেন। তাঁকে সকলেই মান্য-গণ্য করত। তাঁদের পারস্পরিক যোগাযোগ ছিল। তিনি নানান অনুষ্ঠানে যেতেন, সেখানে খানাপিনার ব্যবস্থা থাকত, এইসবের মধ্যে কথা ওঠাতেন। তখন হয়ত বলতেন, আপনি সাজ্জাদ হোসেনরে কী মনে করেন? তখন তিনি তাঁর বক্তব্য বলতেন। সূর্যের আলোর যেমন ডিসক্রিমিনেশন নেই, সবার ওপরে পড়ে, প্রফেসর রাজ্জাকও সে রকম একজন।